text: Hvem ligger nr. 1? Sønderjyske!
  25 september 2015 kl. 18.30
  Sønderjyske ydmygede OB fredag aften og ligger nu nummer et i Superligaen.
  
  Sønderjyske vandt 4-0 i Haderslev over OB. Godt 5.000 tilskuere overværede kampen, og resultatet medfører, at Sønderjyske nu ligger nummer ét i Superligaen med 18 point.
  Det samme har FCK på andenpladsen og FC Midtjylland på tredjepladsen, men begge hold har en dårligere målscore.
  Til gengæld har de begge spillet en kamp færre, så førstepladsen kan forsvinde i løbet af weekenden.
  Nicolaj Madsen, Johan Absalonsen, Marc Pedersen og Thomas Dalgaard scorede for Sønderjyske.
  1/8-finalerne
  Greve Fodbold-SønderjyskeFC Fredericia-FC KøbenhavnFC Helsingør-Randers FCRishøj-AGFSkive IK-Viborg FFFCM-Roskilde/HobroHB Køge-Brøndby IFLyngby BK-Lystrup/AaB
  Fredagen begyndte næsten lige så godt, som den sluttede for klubben. Ved middagstid var der lodtrækning til 1/8-finalerne i pokalturneringen, og her havde Sønderjyske igen held til at trække en af de formodet svagere modstandere.
  Modstanderen bliver denne gang  Greve Fodbold fra danmarksserien.
  Tidligere i årets pokalturnering har Sønderjyske slået Thisted FC fra 2. division og Vejgaard Boldspilklub ligeledes fra danmarksserien.
  1/8-finalerne spilles den 27.-29. oktober.
  